יצחק בנימיני

יצחק בנימיני (נולד ב-12 באפריל 1968) הוא דוקטור לפילוסופיה, עורך הוצאת רסלינג, מלמד ב"בצלאל". יצחק בנימיני נולד בשכונת קריית שלום בתל אביב, לזיוה ויוסף בנימיני, עולים מאיראן, הבכור מבין ארבעה ילדים. לאחר סיום שירותו בצה"ל למד באוניברסיטת תל אביב, וקיבל תואר ראשון בהיסטוריה כללית ו-BA כללי במדעי הרוח. המשיך את לימודיו לתואר שני במדע הדתות. עבודת הגמר שלו "הריטואל הפאוליני וכינון קהילת הבנים - קריאה פסיכואנליטית - לאקאניאנית במכתבי פאולוס" נעשתה בהנחיית ד"ר מיכאל מאך ופרופ' אורי הדר. יחד עם עידן צבעוני החל להוציא לאור את כתב העת "רסלינג", ממנו התפרסמו 8 גיליונות. לאחר מכן השניים הקימו, בעקבות כתב העת, את הוצאת הספרים האקדמאית "רסלינג", אותה הם מנהלים במשותף. בנוסף, הוא ערך בהוצאה את הסדרות "ליבידו" - סדרה לתרגום ו"פֶטיש" - סדרה לביקורת התרבות, והיה העורך המדעי של סדרת כתבי זיגמונד פרויד. את עבודת הדוקטורט שלו כתב בבית הספר לפילוסופיה ובמכון להיסטוריה ופילוסופיה של המדעים והרעיונות ע"ש כהן באוניברסיטת תל אביב, בנושא "ז'אק לאקאן והשיח היהודי-נוצרי", בהנחיית פרופ' רבקה פלדחי וד"ר מיכאל מאך. לימד באוניברסיטת תל אביב ובאוניברסיטת בן-גוריון בנגב, ומלמד באוניברסיטת בר-אילן ובאקדמיה לאמנות ועיצוב בצלאל. תחומי מחקר העיקריים שלו עוסקים בין היתר בתאוריה הפסיכואנליטית של פרויד ולאקאן - וההקשרים שלה לדת (בעיקר הדת היהודית והנוצרית), שאלת המזרחיות, המרחב הפוליטי הישראלי, והקשר בין התאולוגיה לסובייקט המסך. בראיון לאסף ליברמן בספטמבר 2023 על ספרו "להיות מזרחי" אמר בנימיני, כי דמות המזרחי בשיח הפוליטי מושתתת על סטריאוטיפים. אך למעשה, רב השוני בין הקהילות המזרחיות. הזהות המזרחית שלו עצמו היא דינמית, נמחקת ונבראת מחדש בגרסה שונה. לא נכון לראות מזרחים משכילים כמשתכנזים. לטענת בנימיני, נעשה שימוש בסבל המזרחים שהיה וישנו להנעת המהפכה המשפטית, אך אין קשר ביניהם. הטענה שהמזרחים יושבים על ספסל הנאשמים יחד עם פוליטיקאים שהצביעו להם מזכירה לו דיבור מכליל אנטישמי ופוגעת בו. בנימיני נמנה עם מקימי הסמינר לפילוסופיה קונטיננטלית של המכון לתרבות צרפת, ומשתתף בו כמרצה. אב לשני בנים. יורד במלצ'ט יורד ביוהנס פסיון, ספר שירה, הוצאת גוונים, 1998. עבד, התענגות, אדון, על סאדיזם ומזוכיזם בפסיכואנליזה ובביקורת התרבות, עורך שותף יחד עם עידן צבעוני, הוצאת רסלינג, 2002. מה רוצה הגבר?, 8 מסות פסיכו-תאולוגיות, הוצאת רסלינג, 2003. פאולוס והולדת קהילת הבנים, הוצאת רסלינג, 2007. השיח של לאקאן, הספר מתבסס על עבודת הדוקטורט של בנימיני, הוצאת רסלינג, 2009. צחוק אברהם, פירוש לספר בראשית כתאולוגיה ביקורתית, הוצאת רסלינג, 2011. סובייקט ־ מסך, על האנושי כצופה במרחב הטכנו־תאולוגי, הוצאת רסלינג, 2018. תאולוגיה ביקורתית, בסבך המונותיאיזם, הוצאת רסלינג, 2022. להיות מזרחי, אוטוביוגרפיות מושגיות הוצאת רסלינג, 2023. יצחק בנימיני, באתר "אקדמיה" (באנגלית) יצחק בנימיני, ברשת החברתית פייסבוק עמיר פריימן, "לא בטוח שאנחנו נפגשים מספיק עם השנאה", באתר ynet, 16 ביולי 2009 - ראיון עם יצחק בנימיני נטע אחיטוב, עם אמא כבר שכבנו, את אבא כבר הרגנו. מה נשאר? ראיון עם יצחק בנימיני, אתר פסיכולוגיה עברית; פורסם במקור בעיתון העיר - תל אביב, 28.6.2009 רשימת הפרסומים של יצחק בנימיני, בקטלוג הספרייה הלאומית יצחק בנימיני, יצחק בנימיני | מיתי במקום פוליטי, באתר הארץ, 7 בפברואר 2010 אמילי מואטי, מדע הביביזם של אבישי בן חיים, באתר הארץ, 22 ביולי 2020 סוכן תרבות | 29.09.23, באתר כאן – תאגיד השידור הישראלי, 29 בספטמבר 2023 ראיון של יצחק בנימיני עם אמנון לוי, אמנון בחמש, רשת 13, 1 באוקטובר 2023 (מדקה 41:33) מכּתביו: השיח הסניטרי: הסוציו-ביוגרפיה של האדם המנקה, באתר "בצלאל" אוטוביוגרפיות מוזיקליות, באתר "רסלינג" פרויד ויונג — ממיזוג להיפרדות בין שתי אתיקות - אחרית דבר פָּרְסִי, תיאוריה וביקורת 32, אביב 2008 היהודי הנצרח ומעבר לו: על התת–תיאולוגי בעקבות ליוטר, 'עתון 77' 366-7, באתר Academia.edu על כתביו: דן לחמן, פאולוס והולדת קהילת הבנים / יצחק בנימיני, אימגו רון מרגולין, בין אהבת בשרים לאהבת דמותו המדומיינת של ישו, באתר הארץ, 29 בינואר 2008 נועם אורדן, איך הוטבל פאולוס לכנסיית לאקאן, באתר הארץ, 20 באוקטובר 2008 רפאל זגורי-אורלי, השאלה על הנצרות ועל האוניברסליזם: על ספרו של יצחק בנימיני "פאולוס והולדת קהילת הבנים: עיון ביסודות הנצרות בעקבות פרויד ולאקאן" דן לחמן, השיח של לאקאן / יצחק בנימיני, אימגו יעקב ידגר, המפתח מצוי בידי המסורת, העוקץ, 22 באפריל 2011 ישי מבורך, המשפחה כנקודת מוצא: על הספר צחוק אברהם, מוסף שבת לתורה הגות ספרות ואמנות. גל אורן, הצחוק ויחסו המודע, עיתון 77, גיליון 354, יוני 2011. יוחאי עתריה, מסע אישי וקולקטיבי אל לב האפלה, עיתון 77, גיליון 354, יוני 2011. סוכן תרבות | 29.09.23, באתר כאן – תאגיד השידור הישראלי, 29 בספטמבר 2023 לדוגמה, אמו שעלתה מאיראן, אינה תופסת את עצמה כמזרחית או כפרסית אלא כאיספהאנית, בניגוד לטהראנים ולשיראזים